6 Maniere om plante te beskerm in uiterste somertoestande - Jou Gesin | Solidariteit WêreldJou Gesin | Solidariteit Wêreld
Tuis › Artikels › 6 Maniere om plante te beskerm in uiterste somertoestande
6 Maniere om plante te beskerm in uiterste somertoestande
Dinsdag, Maart 13th, 2018
Tuine verskaf ʼn koel, vars ruimte perfek om in te ontspan en vir ʼn bietjie ek-tyd. Ongelukkig het uiterste weerstoestande en rekord-brekende temperature – deesdae ʼn algemene verskynsel – die potensiaal om chaos in jou tuin te saai. Waterbeperkings dra boonop by tot die benarde situasie.
Alhoewel jy nie die skade wat berokken is, kan herstel nie, kan jy beslis verseker dat jou tuin gelukkig en groen bly deur hierdie eenvoudige dog doeltreffende stappe te neem, voor en na ʼn hittegolf:
Om die skade te minimaliseer, beveel baie kundiges die aanplant van inheemse plante aan, om mee te begin; plante wat oor duisende jare ontwikkel het en goed by plaaslike toestande aangepas het. Die provinsie waar jy woon, sal bepaal of jy jou plante mag water gee. Indien wel, doen dit in die oggend. Dit sal help om hulle teen die hitte te beskerm en verseker dat die wortels voldoende gehidreer is.
Een van die beste maniere om jou plante teen die son se skade te beskerm, is om hulle stamme tot by die laer takke met wit lateksverf te verf. Dit sal die son se strale deflekteer. As jy nie graag hulle stamme wil verf nie, kan jy die stamme met goiing of kreukelpapier toedraai.
Gebruik houtsaagsels of repe koerantpapier as molm. Dit hou die grond koel, presies wat jy in warm somertoestande benodig. Verskaf skaduwee vir jou plante deur skadunet te gebruik of natuurlike skaduwee wat deur hoër plante voorsien word.
Dit is ʼn goeie idee om die gras in die somermaande langer te hou. Dit bied drie voordele: Eerstens, die langer blaarskagte sal help om vog in die grond te behou deur dit teen die son te beskerm. Tweedens, dit sal die tuin koeler hou deur die impak van die fel son te verminder. En derdens, dit sal jou grassnytyd verminder. Maak seker die grassnyer se lemme is skerp, aangesien stomp lemme die blaarpuntjies mag beskadig.
Raak ontslae van onkruid. Onkruid steel al die kosbare vog en voedingstowwe van jou plante. Plus, hulle is gehard en in staat om selfs die ergste toestande te oorleef. Erger nog, hulle lok plae, siektes en infeksies, wat jou plante meer weerloos teen skade maak.
Moenie die grond versteur nie. Dit sal die water in die grond vrylaat wat jou plante benodig om gehidreer te bly en om temperature laag te hou. Moet geen aktiwiteit beoefen wat die grond mag versteur nie, soos om te grawe, plant of oor te plant.
Om op te som, die beste manier om jou tuin tydens ʼn hittegolf te beskerm is om dit so min as moontlik te versteur, terwyl jy verseker dat dit goed gehidreer en koel is, en dat die plante genoegsame voedingstowwe kry.
East Coast Radio: https://www.ecr.co.za/lifestyle/house-home/five-ways-protect-your-plants-extreme-summer-conditions/
Reader’s Digest: https://www.rd.com/home/gardening/protect-garden-extreme-weather/
Deur Marli Naidoo Na nog ʼn kwartaal van harde werk kan sommige gesinne uitsien na ʼn stukkie wintervakansie. ʼn Tyd om te rus, te vergeet van werk- en skoolstres, en kragte bymekaar te maak vir die tweede helfte van die jaar. Vakansie is ʼn tyd om jou te geniet en ... Lees meer
Deur Nico Strydom Verdrinking is een van die hoofoorsake van onnatuurlike sterftes onder jong kinders in Suid-Afrika. “Die hartseer deel is dat amper al die sterftes moontlik vermy kan word deur behoorlike toesig oor kinders wat nog nie kan swem nie, kinders in te lig oor die gevare van water, ... Lees meer
Hou jou tiener se liefdestenkie vol – praat haar liefdestaal
Deur Melodie Veldhuizen Volgens Gary Chapman is liefde die mees fundamentele boublok van ouer-tiener-verhoudings. Die meeste ouers is lief vir hul tieners, tog kla tieners dikwels dat dit nie vir hulle so voel nie. Dis omdat ouers nie weet wat hul tieners se liefdestaal is nie en gevolglik hulle liefde ... Lees meer
1 2 3 … 253 Volgende »